Redaktionelt forord
Forfattere: Passage Redaktionen
Tidsskrift: passage (2006-06-01)

## Forord

I dette nummer af Passage kan vi præsentere oversatte bidrag fra to af USA's største nulevende forfattere: Thomas Pynchon skriver lærd og engageret om George Orwells fremtidsroman 1984 ,   og i sin gennemgang af romanens temaer drager han en række diskrete og tankevækkende paralleller til vores egen historiske situation. Med udgangspunkt i  Gerhard  Richters  berømte  billedserie  om  Baader-Meinhof-gruppen skildrer Don DeLillo i en kuldslået novelle, der oprindeligt blev publiceret  godt  et  halvt  år  efter  terrorangrebene  den  11.  september 2001, hvordan terrorens logik også kan gøre sit skræmmende indtog i  privatsfæren.  Richters  billeder  udgør  ligeledes  udgangspunktet  for Anja Møller Pedersens essay om kunst og historisk fortrængning, og som et supplement til DeLillos og Pedersens tekster reproducerer vi tre  af  Richters  på  én  gang  dragende  og  fremmedgørende  malerier.

Som en slags kontrapunkt til teksterne af de to store amerikanere bringer vi en artikel af Jesper Gulddal om anti-amerikanismen i mellemkrigstidens europæiske litteratur. Gulddal argumenterer for, at antiamerikanismen er den sidste af de store europæiske chauvinismer, der endnu ikke er blevet tilstrækkeligt belyst, og det forsøger han at råde bod på i sin nærmest encyklopædiske tilgang til fænomenet. Det encyklopædiske står også i centrum for Helle Davidsens artikel. Davidsen tager afsæt i Passage s temanummer om netop det encyklopædiske ( Passage 47, 2003) og argumenterer for, at den æstetisering af det encyklopædiske, hun fandt karakteristisk for artiklerne i dette temanummer, med fordel kan suppleres med en større fokus på den encyklopædiske litteraturs ofte ganske konkrete refleksion af en mangfoldig virkelighed.

De sidste tre artikler i nummeret griber alle i en vis forstand fat i oversete aspekter af velkendte værker. Rigmor Kappel Schmidt skriver om den overordentligt berømte - men sjældent læste - falske fortsættelse på Don Quixote (der er under oversættelse til dansk), mens Annemarie Bargisen i en nærlæsning af Flauberts Madame Bovary eftersporer  et  hidtil overset  dobbeltgængermotiv  i  romanen.  Endelig  runder  Mads  Rosendahl Thomsen nummeret af med en analyse af den ubehjælpsomme skrift, der går igen i mange berømte og langt fra ubehjælpsomme litterære værker. Den bevidste brug af ubehjælpsom eller klodset skrift er en kompleks litterær strategi, og i sin artikel forsøger  Thomsen at indkredse nogle af de forskellige aspekter af denne udbredte, men ofte ignorerede, strategi.

· liceee - Mintia, to gine el

dilients an cranes

et was nue oft liantei

stinche g flitter while curete, sing/up, tenace afli

tenace, three handiel netes vito lie ai. l

sil, fricked et ou it volite fice in delicat

ing, the three slogans

FREEDOM IS SLAVERY

rand level, o even vaste ramificating

ti thire bues teste billi patien ises - fer all fond tea si lend he tauthe finne.

Fra Orwells udkast til 1984